stanford-oval/wikipedia huggingface dataset:
על-מישור
הגדרה > מרחב פרויקטיבי

בהינתן מרחב וקטורי  V והמרחב הפרויקטיבי המושרה ממנו  \mathbb {P} (V), תת-מרחב  {\mathcal {P}}\subseteq \mathbb {P} (V) יקרא על-מישור אם ורק אם קיימת נקודה ב- \mathbb {P} (V) שאינה ב- {\mathcal {P}}, ושהוספה של כל נקודה כזו ל- {\mathcal {P}} תאפשר לפרוס את כל המרחב  \mathbb {P} (V). ניתן להוכיח כי אם  W\subseteq V הוא על-מישור ביחס ל- V אז בהכרח  \mathbb {P} (W) הוא על-מישור ביחס  \mathbb {P} (V).
במקרה שבו המרחב הפרויקטיבי  \mathbb {P} (V) הוא מממד סופי  n, ניתן לייצג כל על-מישור כמשוואה ליניארית הומוגנית על הקואורדינטות ההומוגניות שלה. כלומר, אם  \mathbb {P} (V)=\mathbb {P} ^{n} ו- {\mathcal {P}}\subseteq \mathbb {P} (V), אז  {\mathcal {P}} הוא על-מישור ב- \mathbb {P} (V) אם ורק אם קיימים קבועים  a_{1},\dots ,a_{n},a_{n+1}\in \mathbb {F}  כך ש:
{\mathcal {P}}=\left\{[x_{1}:\dots :x_{n+1}]\in \mathbb {P} ^{n}\mid a_{1}x_{1}+\dots +a_{n+1}x_{n+1}=0\right\}
תכונות > על-מישורים מקבילים

במרחב אפיני  (A,{\vec {A}}) זוג על-מישורים  B_{1},B_{2}\subseteq A ייקראו על-מישורים מקבילים אם ורק אם החיתוך שלהם ריק, כלומר  B_{1}\cap B_{2}=\emptyset . נהוג לסמן זוג על-מישורים מקבילים בסימון  B_{1}\parallel B_{2}. ניתן להוכיח שיחס ההקבלה  \parallel  הוא יחס שקילות על כל העל-מישורים ב- A.
ניתן להוכיח כי זוג על-מישורים הם מקבילים אם ורק אם כל אחד מהם נוצר מהשני על ידי הזזה. כלומר,  B_{1} ו- B_{2} הם על-מישורים מקבילים אם ורק אם קיים וקטור  {\vec {v}}\in {\vec {A}} כך ש- B_{2}=T_{v}(B_{1}) כאשר  T_{v}:A\to A הוא אופרטור ההזה  x\mapsto x+v.
בנוסף, במרחבים אפיניים מתקיימת אקסיומת המקבילים בעבור על-מישורים: בהינתן על-מישור  B_{1}\subseteq A ונקודה מחוצה לו  b\in A\backslash B_{1}, אזי קיים על-מישור יחיד  B_{2}\subseteq A כך ש- b\in B_{2} ו- B_{1}\parallel B_{2}.
בהינתן מרחב אפיני מממד סופי  \mathbb {A} ^{n}, ניתן להראות כי זוג על-מישורים הם מקבילים אם ורק אם הם משוואות המישור שלהן מופרדות על-ידי קבוע. כלומר, קיימים פרמטרים  a_{1},\dots ,a_{n},b_{1},b_{2}\in \mathbb {F}  כך שמשוואת העל-מישור של האחד היא  a_{1}x_{1}+\dots +a_{n}x_{n}=b_{1} ומשוואת העל-מישור של האחר היא  a_{1}x_{1}+\dots +a_{n}x_{n}=b_{2}.
עבור מרחבים וקטוריים שאינם אפינים אין משמעות לעל-מישורים מקבילים מכיוון שכל על-מישור בהכרח עובר דרך הראשית. הדבר נכון גם למרחבים פרויקטיביים שבהם כל על-מישורים אשר מקבילים במובן האפיני, נפגשים באינסוף.
תכונות > מרחק נקודה מעל-מישור

בהינתן מרחב אפיני  (A,{\vec {A}}) מעל שדה  \mathbb {F}  שהמרחב הווקטורי שלו  {\vec {A}} הוא מרחב הילברט ביחס למכפלה פנימית  \left\langle \cdot ,\cdot \right\rangle , ניתן להגדיר מרחק של נקודה מעל-מישור. בהינתן על-מישור  B=b+{\vec {B}} ונקודה כלשהי  c\in A ניתן להוכיח כי קיים וקטור יחיד  {\vec {v}}\in {\vec {A}} כך ש- {\vec {v}} מאונך לכל הווקטורים ב- {\vec {B}} וש- c+{\vec {v}}\in B. האורך  \|{\vec {v}}\|, שהוא האורך של  {\vec {v}} ביחס לנורמה המושרית מהמכפלה הפנימית, נקרא המרחק של  c מ- B.
ניתן להוכיח כי המרחק של נקודה מעל-מישור הוא המרחק המינימלי מאותה נקודה לכל נקודה אחרת על העל-מישור. יתרה מכך, אם שני על-מישורים מקבילים אז המרחק מכל נקודה בעל-מישור אחד לעל-המישור השני שווה, מה שמאפשר להגדיר מרחק בין שני על-מישורים מקבילים.
תכונות > חלוקה לחצאי-מרחבים

בהינתן מרחב הילברט  {\mathcal {H}} מעל שדה הממשיים  \mathbb {R}  עם המכפלה הפנימית  \left\langle \cdot ,\cdot \right\rangle  ועל-מישור  {\mathcal {P}}\subseteq {\mathcal {H}} עם נורמל  {\hat {n}} ניתן להגדיר את שתי הקבוצות הבאות:
{\mathcal {P}}^{+}:=\left\{v\in {\mathcal {H}}\mid \left\langle v,{\hat {n}}\right\rangle >0\right\}
{\mathcal {P}}^{-}:=\left\{v\in {\mathcal {H}}\mid \left\langle v,{\hat {n}}\right\rangle <0\right\}
הקבוצות  {\mathcal {P}}^{+} ו- {\mathcal {P}}^{-} יקראו חצאי-מרחבים וכשמם הם מחלקים את המרחב לשניים. כלומר, בהינתן  u\in {\mathcal {H}} כלשהו, ניתן להוכיח כי או ש- u\in {\mathcal {P}} או ש- u\in {\mathcal {P}}^{+} או ש- u\in {\mathcal {P}}^{-}.
עבור מרחב אפיני  (A,{\vec {A}}) שהמרחב הווקטורי שלו  {\vec {A}} הוא מרחב הילברט, ניתן להשתמש בהגדרות דומות כדי להגדיר חצאי מרחבים. כלומר, בהינתן על-מישור  B=b+{\vec {B}} אפשר להגדיר את שני חצאי המרחבים  B^{+}:=b+{\vec {B}}^{+} ו- B^{-}:=b+{\vec {B}}^{-} זאת כאשר  {\vec {B}}^{+} ו- {\vec {B}}^{-} מוגדרים ביחס לנורמל  {\hat {n}} של  {\vec {B}}.
לחצאי מרחבים חשיבות רבה בניסוחם של מספר משפטי הפרדה.
תכונות > זווית בין על-מישורים

בהינתן מרחב הילברט  {\mathcal {H}} מעל שדה  \mathbb {F}  עם המכפלה הפנימית  \left\langle \cdot ,\cdot \right\rangle  וזוג על-מישורים  {\mathcal {P}}_{1},{\mathcal {P}}_{2}\subseteq {\mathcal {H}}, מגדירים את זווית דו-המישור בין  {\mathcal {P}}_{1} ל- {\mathcal {P}}_{2} (נקראת גם זווית דיהדרלית) מוגדרת להיות הזווית בין שני הנורמלים לעל-מישורים  {\hat {n}}_{1},{\hat {n}}_{2} בהתאמה. באמצעות אי-שוויון קושי-שוורץ ניתן להגדיר את זווית זו כך ש  \alpha :=\arccos(\left\langle {\hat {n}}_{1},{\hat {n}}_{2}\right\rangle ) (האורכים של  {\hat {n}}_{1},{\hat {n}}_{2} הם בהכרח 1).
זווית דו-המישור מאפשרת לזהות עד כמה שני העל-מישורים קרובים זה לזה. כלומר, אם  \alpha =0^{\circ } שני המישורים זהים. באופן דומה, אם  \alpha =90^{\circ } אז שני העל-מישורים מאונכים זה לזה.
משפטי הפרדה > משפט ההפרדה העל-מישורית

משפט ההפרדה העל-מישורית קובע כי בהינתן המרחב האוקלידי  \mathbb {R} ^{n} ושתי קבוצות קמורות  A,B\subseteq \mathbb {R} ^{n} אשר זרות זו לזו, קיים וקטור  v\in \mathbb {R} ^{n} וקבוע  c\in \mathbb {R}  כך ש:
לכל  u\in A מתקיים ש- v\cdot u\geq c
לכל  u\in B מתקיים ש- v\cdot u\leq c
המשפט נקרא משפט ההפרדה העל-מישורית מכיוון שניתן להסתכל על העל-מישור  P=\left\{u\in \mathbb {R} ^{n}\mid u\cdot v=c\right\} ולהבחין כי על-מישור זה מפריד את שתי הקבוצות לשני חצאי-מרחבים שונים,  A בחצי המרחב הראשון ו- B בחצי המרחב השני.
משפט זה מהווה הבסיס לאלגוריתם האימון של מכונות וקטורים תומכים.
משפטי הפרדה > משפט סטון-טוקי

משפט סטון-טוקי (נקרא גם "משפט כריך הבשר") קובע כי בהינתן המרחב האוקלידי  \mathbb {R} ^{n} מצויד במידת לבג וקבוצות  A_{1},\dots ,A_{n}\subseteq \mathbb {R} ^{n} שכולן ממידה סופית, אזי קיים על-מישור  H\subseteq \mathbb {R} ^{n} (לאו דווקא העובר דרך הראשית), אשר חוצה כל אחת מהקבוצות  A_{i} לשני חלקים שווי-מידה.
המשפט ניתן להוכחה באמצעות משפט בורסוק-אולם.
משפטי הפרדה > משפט העל-מישור התומך

משפט העל-מישור התומך קובע כי בהינתן המרחב האוקלידי  \mathbb {R} ^{n} וקבוצה קמורה  S\subseteq \mathbb {R} ^{n}, לכל נקודה  x_{0} על השפה של  S, קיים על-מישור  P\subseteq \mathbb {R} ^{n} כך ש:
x_{0}\in P
S מוכלת כולה באחד מחצאי המרחבים הנוצרים על-ידי  P
מישור  P מסוג זה נקרא מישור תומך של  S בנקודה  x_{0}.
מסקנה מיידית של משפט זה היא שכל קבוצה קמורה  S שווה לחיתוך כל חצאי-המרחבים הנוצרים על-ידי העל-מישורים התומכים שלה.
ראו גם

על משטח
הערות שוליים

↑  Eric W. Weisstein, Hyperplane, mathworld.wolfram.com (באנגלית)
↑  Support Vector Machine (SVM) Algorithm, GeeksforGeeks, ‏2021-01-20 (באנגלית אמריקאית)
↑  Hilbert space - Encyclopedia of Mathematics, encyclopediaofmath.org
↑  Hyperplane, Subspace and Halfspace | Definition, Example & Properties, GeeksforGeeks, ‏2020-05-21 (באנגלית אמריקאית)
↑  Kim C. Border, Separation theorems, Ohio State University, ‏2020
↑  Eric W. Weisstein, Ham Sandwich Theorem, mathworld.wolfram.com (באנגלית)
↑  Supporting hyperplane - Encyclopedia of Mathematics, encyclopediaofmath.org
המחשה של על-מישור אשר מוסט מראשית הצירים באמצעות הוספת וקטור. במרחבים אפיניים ניתן להסיט בצורה כזאת כל על-מישור מראשית הצירים.
המחשה ויזואלית של משפט ההפרדה העל-מישורית
סטינג

ערך זה עוסק בזמר רוק, מלחין ומעבד בריטי. אם התכוונתם למתאבק אמריקני הידוע בכינויו "סטינג", ראו .
| --- | --- |

סטינג, 2009
 לידה:  2 באוקטובר 1951 (בן 73) וולסנד, הממלכה המאוחדת 
 שם לידה:  Gordon Matthew Thomas Sumner 
 שם במה:  Sting 
 מוקד פעילות:  הממלכה המאוחדת 
 תקופת הפעילות:  מ-1971
 מקום לימודים:  אוניברסיטת ווריק, St. Cuthbert's High School, אוניברסיטת נורת'מבריה 
 סוגה:  רוק, ג'אז, מוזיקת העידן החדש, רגאיי, מוזיקת הגל החדש, מוזיקת פופ, בלו-אייד סול 
 שפה מועדפת:  אנגלית 
 כלי נגינה:  גיטרה, מפוחית פה, בס, כלי מקלדת, קונטרבס, גיטרה בס, מנדולינה, גיטרה אקוסטית 
 חברת תקליטים:  A&M רקורדס, דויטשה גרמופון, יוניברסל מיוזיק גרופ 
 בן או בת זוג:  טרודי סטיילר (1992–?) 
 צאצאים:  ג'ו סאמנר, מיקי סאמנר, אליוסט סאמנר 
 פרסים והוקרה:  פרס גראמי לשיר השנה (1984)  פרס פולר למוזיקה (2017)  פרס גראמי להופעת הרוק הטובה ביותר על ידי קבוצה או צמד עם קולות (1982)  פרס הרדיו הגרמני (2016)  איש השנה של MusiCares (2004)  MOJO Awards  כוכב בשדרת הכוכבים בהוליווד  פרס מרכז קנדי  פרס דייוויד אנגל לפעילות הומניטרית  אביר מסדר האמנויות והספרות  פרס אמי לבידור בפריים טיים  מפקד במסדר האימפריה הבריטית 
 www.sting.com
 פרופיל ב-IMDb
 
גורדון מת'יו תומאס סאמנר (באנגלית: Gordon Matthew Thomas Sumner; נולד ב־2 באוקטובר 1951), הידוע בשם הבמה שלו סטינג (Sting), הוא זמר רוק, נגן בס, מלחין, מעבד מוזיקלי ושחקן בריטי. ידוע גם כסולן להקת "פוליס" לשעבר.
סטינג הוא אביהם של הזמרים אליוט פאולין "קוקו" (אנ') וג'ו סאמנר (אנ').
ביוגרפיה

סטינג נולד בעיר וולסאנד (אנ') שבצפון אנגליה, לאב קתולי ואם אנגליקנית (אביו קיבל היתר מן הכנסייה לנישואים מעורבים) וחונך כקתולי. הבן הבכור מבין ארבעה ילדים. מגיל צעיר ידע שהוא רוצה להיות מוזיקאי. לאחר שעבד ככרטיסן באוטובוס, כפועל בניין וכפקיד מס הכנסה, נרשם לבית ספר להוראה שבו למד בין השנים 1971–1974. לאחר שסיים את לימודיו עבד במשך שנתיים כמורה להיסטוריה.
בינואר 1977 עבר סטינג ללונדון, וזמן קצר לאחר מכן הצטרף לסטיוארט קופלנד ולהנרי פדווני (אנ') (שהוחלף מאוחר יותר באנדי סאמרס), ויחד הקימו את להקת פוליס, שבה שימש סטינג כסולן ונגן בס. הלהקה הוציאה חמישה אלבומים מצליחים וזכתה בשישה פרסי גראמי.
לאחר התפרקות הלהקה בשנת 1984 המשיך סטינג בקריירת סולו מצליחה. אלבום הסולו הראשון שלו, "The Dream of the Blue Turtles(אנ')", יצא ב־1985 וזכה בפלטינה משולשת. בנוסף היה האלבום מועמד לפרס גראמי בקטגוריית "אלבום השנה". ב־1987 יצא לאור האלבום "Nothing Like the Sun...".
ב־1991 יצאה לאור גרסת כיסוי שהקליט סטינג ל־"Come Down in Time" של אלטון ג'ון, לרגל הוצאת אלבום המחווה לאלטון ג'ון וברני טופין ‏"Two Rooms: Celebrating the Songs of Elton John & Bernie Taupin". ב־2007 הקליט סטינג עם הזמרת ניקול שרזינגר את השיר "Power's Out" אשר מופיע באלבום הבכורה שלה "Her Name Is Nicole".
סטינג זכה ב־16 פרסי גראמי (10 מהם בתקופת פוליס), פרס אמי אחד ופרס גלובוס הזהב אחד.
במצעד העשור של שנות ה־80 בישראל הוכתר סטינג בתואר זמר העשור על ידי מאזיני גלי צה"ל.
יחד עם פוליס, המכירות של סטינג מוערכות בכ-100 מיליון תקליטים.
בפברואר 2022 מכר סטינג הזכויות לקטלוג השירים שלו, הן כסולן והן כחלק מהפוליס, ליוניברסל מיוזיק גרופ בסכום של 300 מיליון דולר. בפברואר 2023 פרסם מגזין פורבס כי הוא איש הבידור השני המרוויח ביותר ביותר לשנת 2022 לאחר להקת ג'נסיס עם כ-210 מיליון דולר.
הופעות קולנועיות

סטינג שיחק במספר סרטים, ביניהם "לוק, סטוק ושני קנים מעשנים","חולית" וזולנדר 2, והשתתף בהופעות אורח בתפקיד עצמו במספר תוכניות טלוויזיה, בין היתר ב"משפחת סימפסון". עוד השתתף בתפקיד גנגסטר לשעבר שבבעלותו מועדון ג'אז שנקלע לסכסוך אלים עם אמריקאי מושחת, בסרט "יום שני הסוער (אנ')" – בבימויו של ניל ג'ורדן. השתתף גם בתפקיד עצמו בסדרה הקומית רק רוצחים בבניין .
אקטיביזם

סטינג ידוע כפעיל למען נושאים הקשורים באיכות הסביבה ובזכויות אדם. בשנת 1989 היה ממייסדי קרן להצלת יערות הגשם. השתתף במופעי צדקה למען ארגון אמנסטי אינטרנשיונל, למען שחרור נלסון מנדלה ולמטרות נוספות. בנוסף השתתף בלייב אייד ובלייב 8.
באוקטובר 2023, סטינג, יחד עם עוד מאות שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס בעקבות טבח שבעה באוקטובר. הקמפיין שהושק לצד המכתב נקרא #NoHostageLeftBehind. המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס.
חייו האישיים

סטינג נישא לשחקנית פרנסס טומילטי ב־1 במאי 1976. לבני הזוג נולדו שני ילדים והם התגרשו בשנת 1984. הגירושין הגיעו בעקבות רומן שהתפתח בין סטינג לשכנה שלהם, ואשתו לעתיד, טרודי סטיילר (אנ'). השחקנית הייתה חברה טובה של אשתו וסטינג אהב אותה מרחוק, עד שהחלו לצאת בסתר. בעקבות האהבה שלו כלפיה, והרצון להסתיר מאשתו ומהחברה, הוא כתב את השיר "Every Breath You Take". השיר מדבר על אהבה, קנאה ואובססיה לאישה שלא תהיה שלו. הזוג התחתן ב־1992, ונולדו להם ארבעה ילדים.
אלבומי סולו של סטינג (כולל אוספים)

The Dream Of The Blue Turtles – 1985
‎...Nothing Like the Sun – 1987
The Soul Cages – 1991
Ten Summoner's Tales – 1993
Fields Of Gold: The Best Of Sting – 1994
Mercury Falling – 1996
The Very Best Of Sting & The Police – 1997
Brand New Day – 1999
All This Time – 2001 (ביצועים חיים)
Sacred Love – 2003
Songs from the Labyrinth – 2006
If On A Winter's Night – 2009
The Last Ship – 2013
2016 – 57th and 9th
2018 – 44/876 (עם שאגי)
2019 – My Songs
2021 – The Bridge
הערות שוליים

↑  זמר העשור שנות ה־80 (ראו גימס, סטינג, ״Reste״), באתר גלי צה"ל, בדיקה אחרונה 4 באוקטובר 2020
↑  סטינג אומר שששת ילדיו לא יירשו הון של 180 מיליון פאונד, באתר הגרדיאן, ‏22 ביוני 2014, בדיקה אחרונה 4 באוקטובר 2020
↑  Lisette Voytko, The World’s 10 Highest Paid Entertainers, פורבס (באנגלית)
↑  Matt Donnelly, Hollywood Stars and Executives Thank President Biden for Leadership, Call for Release of All Hamas Hostages, Variety, ‏2023-10-23 (באנגלית אמריקאית)
| זוכי פרס פולאר למוזיקה |
| --- | --- | --- |
| שנות ה-90 | פול מקרטני / המדינות הבלטיות (1992) • דיזי גילספי / ויטולד לוטוסלבסקי (1993) • קווינסי ג'ונס / ניקולאוס הרנונקור (1994) • אלטון ג'ון / מסטיסלב רוסטרופוביץ' (1995) • ג'וני מיטשל / פייר בולז (1996) • ברוס ספרינגסטין / אריק אריקסון (1997) • ריי צ'ארלס / ראווי שנקר (1998) • סטיבי וונדר / יאניס קסנאקיס (1999) |  |
| שנות האלפיים | בוב דילן / אייזק שטרן (2000) • ברט בכרך / רוברט מוג / קרלהיינץ שטוקהאוזן (2001) • מרים מקבה / סופיה גוביידולינה (2002) • קית' ג'ארט (2003) • בי. בי. קינג / ג'רג' ליגטי (2004) • ז'ילברטו ז'יל / דיטריך פישר-דיסקאו (2005) • לד זפלין / ואלרי גרגייב (2006) • סאני רולינס / סטיב רייך (2007) • פינק פלויד / רנה פלמינג (2008) • פיטר גבריאל / חוסה אנטוניו אבראו / אל סיסטמה (2009) |  |
| שנות ה-2010 | ביורק / אניו מוריקונה (2010) • רביעיית קרונוס / פטי סמית' (2011) • פול סיימון / יו-יו מה (2012) • יוסו נ'דור / קייג׳ה סאריאהו (2013) • צ'אק ברי / פיטר סלארס (2014) • אמילו האריס / אוולין גלני (2015) • מקס מרטין / צ'צ'יליה ברטולי (2016) • סטינג / ויין שורטר (2017) • מטאליקה / המכון הלאומי למוזיקה באפגניסטן (2018) • גראנדמאסטר פלאש / אן-סופי מוטר / מנגנים לשינוי (2019) |  |
| שנות ה-2020 | אנה נטרבקו / דיאן וורן (2020) • איגי פופ / אנסמבל אנטרקונטמפורן (2022) • כריס בלקוול / אנז'ליק קיג'ו / ארוו פרט (2023) • נייל רוג'רס / אסה-פקה סאלונן (2024) |  |
| --- | --- |
בקרת זהויות :  NLI: 987007426434605171  PLWABN: 9810596946105606  BIBSYS: 90783963  BNE: XX1129566  BnF: cb12126867z (data)  CANTIC: a1020331x  CiNii: DA08812123  GND: 118892096  ICCU: CFIV114631  ISNI: 0000 0003 6855 7676  LCCN: n84157839  LNB: 000068308  MusicBrainz: 7944ed53-2a58-4035-9b93-140a71e41c34  NDL: 00621518  NKC: jn20000720285  NLA: 35377179  NLG: 199569  NLK: KAC201421987  NSK: 000050956  NTA: 070497273  RERO: 02-A003865703  SELIBR: 94277  SNAC: w6r217js  SUDOC: 079488234  Trove: 931217  VIAF: 77113878   WorldCat (עם VIAF): 77113878
וג'ידרים

| --- | --- |

 לידה:  25 באוגוסט 1992 (בן 32) אורליאן, צרפת 
 שם לידה:  Satchela Evrard Djedje
 שם במה:  Vegedream 
 מוקד פעילות:  צרפת 
 תקופת הפעילות:  מ-2017 
 סוגה:  מוזיקת היפ הופ 
 שפה מועדפת:  צרפתית 
 כלי נגינה:  מערכת תופים 
 vegedream.fr
 
וג'ידרים (בצרפתית: Vegedream, נולד בשם: Satchela Evrard Djedje; ב-25 באוגוסט 1992 באורליאן) הוא זמר ראפר צרפתי.
קריירה

וג'ידרים נולד באורלאן להורים ממוצא מחוף השנהב.
בשנת 2017 הוא הוציא את הסינגל הראשון שלו, אשר הגיע למקום ה-161 במצעד של איגוד תעשיית ההקלטות הצרפתי. בשנת 2018 הוא הוציא את אלבום הבכורה שלו, Marchand de sable, שזכה להצלחה והגיע למצעד הפזמונים במספר מדינות. האלבום כלל את השיר Ramenez la coupe à la maison, אשר הוקדש לזכייתה של נבחרת צרפת במונדיאל 2018. השיר הגיע לראש מצעד הפזמונים הצרפתי והגיע למעמד של תקליט זהב ותקליט פלטינה במספר מדינות.
בשנת 2018 יצא Ategban, אלבומו השני של הזמר. הסינגל, Elle est bonne sa mère, אשר יצא מתוך האלבום, הגיע למקום השני במצעד הצרפתי.
בשנת 2022 יצא, La boîte de Pandore, אלבומו שלישי של הזמר.
וג'ידרים חתום בסניף הצרפתי של חברת "יוניברסל מיוזיק גרופ".
דיסקוגרפיה

| שנה | אלבום | מיקום שיא> צרפת  | מיקום שיא> בלגיה  | מיקום שיא> דנמרק  | מיקום שיא> הולנד  | מיקום שיא> שווייץ  |
| --- | --- | --- | --- | --- | --- | --- |
| 2018 | Marchand de sable | 5 | 29 | 38 | 24 | — |
| 2019 | Ategban | 9 | 29 | — | — | 45 |
| 2022 | La boîte de Pandore | 7  | 149 | — | — | — |
הערות שוליים

↑  "Discographie Vegedream". lescharts.com. נבדק ב-17 ביוני 2021. {{cite web}}:  (עזרה)
↑  "Vedgedream discography". בלגיה. נבדק ב-22 ביולי 2019. {{cite web}}:  (עזרה)
↑  "Hitlisten.NU – Album Top-40 Uge 26, 2021" (בדנית). Hitlisten. נבדק ב-7 ביולי 2021. {{cite web}}:  (עזרה)
↑  "Discografie Vedgedream". dutchcharts.nl. נבדק ב-26 ביוני 2021. {{cite web}}:  (עזרה)
↑  "Vegedream discography". swisscharts.com. נבדק ב-15 בדצמבר 2018. {{cite web}}:  (עזרה)
↑  "Top Albums (Week 18, 2022)" (בצרפתית). Syndicat National de l'Édition Phonographique. נבדק ב-10 במאי 2022. {{cite web}}:  (עזרה)
| --- | --- |
בקרת זהויות :  LCCN: n2020015676  MusicBrainz: 02f5184f-f0fa-4088-aba7-cd0f3bf01b05  VIAF: 7158548573716350151   WorldCat (עם VIAF): 7158548573716350151 
ערך זה הוא קצרמרבנושא מוזיקאים ובנושא צרפתים. אתם מוזמנים לתרום לוויקיפדיה ו.
Guild Wars (סדרת משחקים)

ערך זה עוסק בסדרת המשחקים Guild Wars. אם התכוונתם לחלקו הראשון, ראו .
| --- | --- |

התמונה המופיעה על אריזת המשחק האמריקנית
 כללי
 תאריך הוצאה:  28 באפריל 2005 (Prophecies)  28 באפריל 2006 (Factions)  28 באוקטובר 2006 (Nightfall)
 סוגה:  משחק רשת מרובה משתתפים, משחק תפקידים המוני ברשת
 פיתוח:  ArenaNet
 הוצאה לאור:  NCsoft
 שפות:  גרמנית 
 עיצוב:  Mike O'Brien
 דרישות תוכנה
 מצבי משחק:  משחקי רשת
 פלטפורמות:  מחשב אישי
 דרישות מערכת
 בקרים:  מקלדת, עכבר
 
 www.guildwars.com
 
Guild Wars (בתרגום חופשי מאנגלית לעברית: "מלחמת גילדות") היא סדרת משחקי מחשב מקוונים, מז'אנר משחקי התפקידים ההמוניים (MMORPG). המשחקים פותחו על ידי ArenaNet, חברת בת של חברת המשחקים הקוראנית NCsoft, והסדרה היא מסדרות המשחקים המצליחות ביותר בז'אנר זה. בסדרה שלושה פרקים שעומדים בפני עצמם וחבילת הרחבה אחת, שדורשת לפחות אחד מהפרקים הקודמים. המשחקים יצאו לאור בשנים 2005 - 2007.
עלילת המשחקים מתרחשת בעולם פנטסטי בשם טיריה (Tyria), וכל פרק מגלה לשחקן יבשת חדשה בעולם ומציג קו עלילה חדש. בכל פרק על השחקן להשלים משימות קואופרטיביות (4 - 8 שחקנים) כדי להתקדם, והדמות של השחקן נכנסת לנעלי הגיבור שיציל את טיריה מהאנטגוניסט התורן. המשחק מספק שתי אפשרויות למשחק קואופרטיבי: שיתוף פעולה עם שחקנים אנושיים אחרים, או חבירה לדמויות שנשלטות על ידי המחשב (Non-player characters) כדי להשלים את המשימות. בנוסף לקו העלילה הראשי קיימים קווסטים משניים רבים שהשחקן יכול להשלים על מנת לעלות ברמה (עד לרמה מקסימלית של 20), בדומה למשחקים אחרים בז'אנר. כמו כן, קיים מצב תחרותי בו על השחקן ליצור קבוצה ולהתחרות בשחקנים אחרים במגוון מצבי משחק, ואף להתחרות בטורנירים יומיים או חודשיים, וכן בתחרויות נושאות פרסים של עד $100,000.
Guild Wars שונה ממשחקי תפקידים המוניים מסורתיים בכמה תחומים. רכישת פרק בסדרה מאפשרת משחק מקוון ללא הגבלה וללא דמי מנוי, בניגוד לרוב המשחקים המסחריים בז'אנר. הרמה המקסימלית נמוכה, וניתן להגיע אליה ללא השקעה של זמן רב. ההבדל בין הדמויות במשחק לא נקבע על ידי הציוד, מאחר שגם הציוד הטוב ביותר זמין כמעט לכל השחקנים, אלא על ידי האסטרטגיה שבהם הם בוחרים להשתמש בהן בקרב, והיכולת שלהם להגיב לתנאים המשתנים בשדה הקרב.
המשחקים בסדרה זכו להצלחה ביקורתית ומסחרית. המבקרים ציינו לשבח את הגרפיקה והעיצוב האמנותי של המשחק, הערך הרב שהוא נותן תמורת המחיר, היעדר דמי המנוי החודשיים והגישה המקורית שלו לז'אנר משחקי התפקידים ההמוניים. באפריל 2009 הודיעה NCsoft שיותר מ-6 מיליון יחידות של משחקי Guild Wars השונים נמכרו עד כה. ArenaNet ו-NCsoft הכריזו על פיתוח משחק ההמשך, Guild Wars 2, במרץ 2007, ב-28 ביוני 2012, הודיעה ArenaNet שהמשחק שוחרר ב-28 באוגוסט 2012 ואלו שהזמינו מהדורה מוקדמת של המשחק יכלו לשחק החל מ-25 באוגוסט.
משחקיות > סביבת המשחק

המשחק מציג סביבה תלת־ממדית עם תנועה מוגבלת של הדמויות - לא ניתן לעבור מעל "מכשולים" במפה, והדמות מוגבלת לחלקים מסוימים שלה. האזורים בעולם המשחק מתחלקים לשני סוגים: ערים (Outposts) ואזורי משחק (Explorable areas). בערים, השחקנים יוצרים את הקבוצה, מקבלים משימות מדמויות ממוחשבות (non player characters), עוסקים במסחר ומתקשרים ביניהם בצ'אט המקומי; באזורי המשחק נמצאים האויבים והקרבות שמהווים את המטרות של קו העלילה הראשי והקווסטים המשניים. כל אזורי המשחק ב-Guild Wars הם ארעיים - כאשר שחקן עוזב את העיר נוצר "עותק" (Instance) של האזור במיוחד בשביל הקבוצה שלו, שאינו נגיש לשחקנים אחרים. כתוצאה מכך אין במשחק תחרות על משאבים או על הזכות לבצע משימה מסוימת, אך גם לא ניתן להצטרף לקבוצה לאחר שעזבה את העיר.
כל הערים בעולם המשחק נגישות לכלל השחקנים שרכשו את המשחק, ללא הגבלת אזור גאוגרפי, אולם קיימים מחוזות ("עותקים" של עיר מסוימת) נפרדים לאזורים גאוגרפיים ושפות שונות, לנוחות המשתמשים. גם המעבר בין מחוזות אלו חופשי. ירידה במספר השחקנים באזורים מסוימים בעולם גרמה לכך שמחוזות רבים נטושים כמעט לחלוטין, והשחקנים מתרכזים בעיקר במחוזות האמריקאים והאירופיים, בהם עדיין קיימת קהילה גדולה. במשחק לא קיימת מערכת שמחלקת את השחקנים לשרתים באופן שרירותי ומונעת מעבר דמויות משרת משחק אחד לאחר (דוגמת מערכת ה-"realms" של World of Warcraft), אלא רשת שרתים שמתנהגת כמו שרת אחד גדול. כתוצאה מכך, המשחק זמין באופן רציף, בניגוד לרוב המשחקים בסוגה בהם שרתים יכולים "להתמלא" ולמנוע כניסה של שחקנים, ויוצאים לתקופות תיקונים ועדכונים לעיתים תכופות. ב-Guild Wars, לעומת זאת, נערכים "עדכונים חיים" - כאשר יוצאת גרסה חדשה של המשחק השחקנים יכולים להמשיך לשחק, והמשחק יעדכן את עצמו בפעם הבאה שמפעילים אותו.
משחקיות > הדמויות

במהלך יצירת הדמות השחקן בוחר מקצוע ראשי מתוך עשרה מקצועות אפשריים. לדמויות ששייכות לכל מקצוע מבנה גוף ואנימציה משותפים שמגדירים אותן, וכן תווי פנים ייחודיים למקצוע זה, כך שקיים הבדל ויזואלי ברור בין המקצועות. השחקן יכול לבחור את צבע העור, המין, תווי הפנים, הגובה ושמה של הדמות במהלך יצירת הדמות. הרמה המקסימלית של הדמויות היא 20, וכל רמה מעניקה לדמות נקודות אפיון (Attribute points) נוספות שמאפשרות לה להגביר את כוחותיה ולהתקדם במשחק, עד למספר מקסימלי של 200 נקודות אפיון, וכן נקודות חיים ונקודות אנרגיה נוספות. המצב התחרותי של המשחק (PvP) מתקיים רובו ככולו לאחר הגעה לרמה המקסימלית, 20.
במשחק קיימים שני סוגים של דמויות: דמויות PvE ודמויות PvP. דמויות PvE נוצרות ברמה 1, ויש להן גישה לכל חלקי המשחק, אולם על השחקן לעלות ברמות ולרכוש ציוד אם ברצונו להיות תחרותי במצב ה-PvP. דמויות PvP נוצרות ברמה המקסימלית, ויש להן גישה אך ורק למצב התחרותי במשחק. לדמויות PvP גישה מיידית לציוד המקסימלי במשחק, ואפשרות לקבל יכולות וציוד מותאם אישית, ללא צורך בביצוע משימות או קווסטים. מטרתן של דמויות ה-PvP היא לאפשר משחק תחרותי מיידי בכל המקצועות ללא השקעת זמן רב מצד השחקן בפיתוח הדמות, בניגוד למשחקי תפקידים המוניים אחרים.